Държавен вестник, бр. 11, 2022 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  11
MSC 101/24/Доб.3 
Приложение 7, стр. 175 
I:\MEPC\101\MEPC 101- 24- Add.3.docx
Вземат се нужните предпазни мерки за защита на помещенията за машини, оборудване и 
настаняване от праха на товара. Радарите и откритото радиокомуникационно оборудване на 
кораба трябва да са защитени от праха на този товар. Трюмните кладенци на товарните 
пространства трябва да са чисти, сухи и  защитени от проникване на товара, чрез използване на 
негорими материали. Лицата, които са изложени на прах от товара, трябва да носят защитно 
облекло, очила или други еквивалентни противопрахови маски за очи и противопрахови филтри, 
както е необходимо.. 
По време на обработката на този товар, на , палубите и в прилежащите към товарните 
пространства помещения зони не се допускат никакви необезопасени светлини. 
Товарните пространства, съдържащи този товар, и прилежащите им такива могат да бъдат 
изчерпани откъм кислород. В тези пространства може да се наслои и запалим газ. Трябва се 
вземат всички предпазни мерки  при влизане в товарното и прилежащите пространства .* 
Вентилация 
По време на плаването за този товар се извършва само повърхностна вентилация, естествена 
или механична. В никакъв случай не се допуска въздухът да се насочва директно към товара. 
Когато се използва механична вентилация, вентилаторите трябва да са сертифицирани като 
взривозащитени и трябва да предотвратяват генерирането на искри, като по този начин се 
избягва възможността за запалване на сместа от водород и въздух. Върху отворите за 
вентилация на входа и изхода се поставят подходящи мрежести предпазители. Вентилацията 
трябва да бъде такава, че изпусканите газове да не могат да влизат в жилищните помещения в 
опасни концентрации. 
Превоз 
За количественото измерване на водород, на борда трябва да има подходящ детектор, докато 
се превозва този товар. Детекторът трябва да бъде подходящ за използване в атмосфера с 
недостиг на кислород и от тип, сертифициран за безопасно използване в експлозивна 
атмосфера. Концентрациите на водород в товарните пространства, превозващи този товар 
трябва да бъдат измервани редовно по време на плаването, а резултатите от измерванията 
трябва да се записват и съхраняват на борда за не по-малко от 2 години. Когато наблюдаваната 
концентрация на водород е по-висока от 1 % (> 25 % от долната граница на експлозия (LEL)) по 
обем, се вземат подходящи предпазни мерки в съответствие с процедурите, предвидени от 
изпращача в случай на авария. Ако има съмнения, трябва да се потърси експертно мнение. 
Трюмните кладенци се проверяват редовно за наличие на вода. Ако се открие вода, тя се 
отстранява чрез изпомпване или източване на трюмните кладенци. 
Температурата на товара трябва да се измерва редовно по време на пътуването и да се 
съхранява на борда най-малко две години. Ако температурата в товарното пространство 
надвишава 65°C, се вземат подходящи предпазни мерки в съответствие с процедурите, 
предвидени от изпращача в случай на авария. Ако има съмнения, трябва да се потърси 
експертно мнение. 
Разтоварване 
Концентрацията на водород в товарното помещение се измерва непосредствено преди всяко 
отваряне на капаците на люковете. Ако концентрацията на водород е по-голяма от 1 % (> 25 % 
от долната експлозивна граница(LEL)) по обем, се вземат всички подходящи предпазни мерки в 
съответствие с процедурите, предвидени от изпращача, или препоръките на компетентния 
орган. Ако има съмнения, трябва да се потърси експертно мнение. 
По време на разтоварването към този товар може да се приложи фина струя прясна вода за 
контрол на праха, само когато товарът ще се съхранява на открито място. Не се препоръчва да 
се прилага фина струя прясна вода към този товар, когато той ще се съхранява в затворено 
помещение или ще се трансбордира. 
 
 
 
 Справка с Ревизираните препоръки за влизане в затворени пространства на борда на кораби 
(резолюция А.1050(27)). 
 
MSC 101/24/Доб.3 
Приложение 7, стр. 176 
I:\MEPC\101\MEPC 101- 24- Add.3.docx
 
Почистване 
Натрупванията на прах от този товар на палубата или в близост до товарните пространства 
трябва да се отстраняват възможно най-бързо. Трябва да се обърне внимание на внимателното 
почистване на откритото радиокомуникационно оборудване, по което може да се е полепил прах 
от товара, като например радар, радиоантени, УКВ инсталации, AIS и GPS. Трябва да се 
избягва поливане с морска вода. 
Аварийни процедури ___________________________________________________  
Специално аварийно оборудване, което трябва да се носи 
Няма 
 
Аварийни процедури
Няма 
Действия при пожар 
Не използвайте вода. Не използвайте вода. Не използвайте CO2. 
Затворете отворите. 
Специалните процедури в случай на спешност, предоставени от изпращача, трябва да бъдат разучени 
и следвани, според случая. Ако има съмнения, трябва да се потърси експертно мнение 
възможно най-бързо. 
Трябва да се извърши подготовка за разтоварване на грайфер при сериозно нагряване. 
Медицинска първа помощ 
Вижте Ръководството за медицинска помощ (MFAG), както е изменено.